Eik, 27.09.07

Kjære studenter i A2a og A2B
Takk for svarene vi fikk i vår spørreundersøkelse om digital mappevurdering våren 2006.

Her er resultatene.

http://www-lu.hive.no/ansatte/avk/documents/finland_elikar2i.ppt
Vi vil nå følge opp denne undersøkelsen i brevform. Brevmetoden er en forskningsstrategi som blant annet anbefales av professor Halvor Bjørnsrud (Bjørnsrud: Rom for aksjonsforskning, Gyldendal 2005, side 153 ff)

Ved å ta del i denne forskningsprosessen, tilfører du verdifull kunnskap til Høgskolen i Vestfold som læringsinstitusjon generelt og til vårt forskningsprosjekt spesielt. Vi oppmuntrer dere til å skrive et brev til oss der dere svarer på 4 spørsmål. Hvert svar kan være omtrent på ½ til en1 side. Skrivingen vil gjøre deres tanker tilgjengelig for oss og vil kunne oppsummere og få en større forståelse av arbeid med digital mappevurdering. 

Når undersøkelsen er foretatt, vil vi bruke den som grunnlag for en artikkel. 

Dette vil bli lagt fram under NERA-kongressen i København 2008 (http://www.nfpf.net/journal/journal.html)
Vi ber hver enkelt av dere besvare spørsmålene, og sende svaret som e-post til Eli Kari (ekh@hive.no) med kopi til Asgjerd  (avk@hive.no) senest 26.oktober. Som takk for deltakelsen, får du en skriftlig bekreftelse på at du har deltatt i forskningsarbeid.

Takk for at du svarer på nedenforstående spørsmål:

1. I undersøkelsen våren 2006, svarte mange av dere at digital mappevurdering har ført til økt læringsutbytte. Hva er det som gjør at digital mappevurdering har ført til økt læringsutbytte for DEG?
2. Mange svarte at de lærer av å lese andres tekster gjennom digital mappevurdering. Hva lærer DU ved å lese andres tekster?
3. Noen svarte at digital mappevurdering har medført en del utfordringer. Hvilke utfordringer har digital mappevurdering medført for DEG?

4. Hvordan vil du vurdere metatekstens rolle som hjelpemiddel i din læringsprosess?
På forhånd takk for svarene
fra

Asgjerd Vea Karlsen og Eli Kari Høihilder

